Frederik Kolet
Frederik Kolet (25. mart 1839 – 19. april 1914) je bio norveški slikar poznat po svojim snežnim pejzažima iz oblasti oko Lilehamera.

Obrazovanje 
Kolet je odrastao u uglednoj porodici političara i funkcionera. Njegov deda je bio norveški državnik Jonas Kolet. Frederik je bio jedino dete Johan Koleta i Mari Frederik koja je umrla samo tri dana nakon njegovog rođenja. Frederik se zanimao za slikarstvo te je sa ocem posetio Hansa Guda u Dizeldorfu. To je bio početak njegovog osmogodišnjeg obrazovanja u polju umetnosti.

Karijera 
Dobijao je malu rentu koja mu je obezbeđivala finansijsku nezavisnost. Frederik Kolet se preselio u Lilehamer gde je radio kao slikar. Celog života je putovao. Zimi bi bio u unutrašnjosti, a leti negde na moru. Kolet je 14 puta bio na godišnjoj Jesenjoj izložbi u Oslu (Høstutstillingen), od 1885. do 1912. godine. Predstavljao je Norvešku na velikim izložbama u inostranstvu, uključujući i svetske izložbe u Parizu (1889. i 1900. godine), Čikagu (1893. godine), Stokholmu i Sankt-Peterburgu (1897. godine).

Od 1860-ih do sredine 1870-ih godina Koletov rad je bio pod jakim uticajem Guda i nemačkog romantizma. S njim je dosta i putovao tih godina i tamo radio pejsaže.

Frederik Kolet se nikad nije oženio. Družio se i okupljao slikare oko sebe kao što su Lars Jorde, Erik Verenskiold, Gerhard Munt i drugi. Sačuvano je oko 230 njegovih radova.

Odabrana dela 
 Fra Wales, 1863
 Måneskinn ved Kuxhavn, 1866
 Kanalbilde, 1872
 Gran med sne, 1875
 Det gamle rikshospital, 1877
 Sommerlandskap med høns, 1879
 Fra Grez, 1879
 Ved Mesnas utløp, 1881

Reference 

Рођени 1839.
Умрли 1914.
Норвешки сликари